ઈન્ટરપોલ સામાન્ય રીતે સાત પ્રકારની નોટિસ જારી કરતું હોય છે. તેમાંથી છ નોટિસનાં નામ કલરનાં નામ પરથી જ રાખવામાં આવ્યાં છે. રેડ કોર્નર નોટિસ પણ તેમાં જ સ્થાન ધરાવે છે. તે ઉપરાંત બ્લૂ, ગ્રીન, યલો, બ્લેક અને ઓરેન્જ તથા ઈન્ટરપોલ યુએનના નામે નોટિસ જારી કરવામાં આવે છે. રેડ કોર્નર નોટિસને કોઈ પણ સભ્ય દેશના કહેવાથી જારી કરી શકાય છે. તેનો આશય કોઈ પણ સભ્ય દેશને સૂચના આપવાનો હોય છે કે, આરોપી વ્યક્તિની સામે જે-તે દેશમાં અરેસ્ટ વોરંટ જારી થઈ ગયું છે.